Այդ մանավանդ ակներև է նորանից, որ այս տարվա սկզբում Գալիցիայի նավթարդյունաբերները, մի ընդհանուր նիստ կազմելով, վճռեցին կառավարությունից խնդրելու, որ Կովկասից Ավստրիա մուտք գործող ֆոտոգենի վրա հարկ դնվի, այնինչ ամերիկականը առանց հարկի կարող է մուտք գործել, որովհետև նա յուր թե՛ հատկությամբ և թե՛ արժանավորությամբ չի կարող մրցել Գալիցիայի ֆոտոգենի հետ, ինչպես այդ կարող է անել Բաքվի ֆոտոգենը: